Ehdotus neuvoston asetukseksi (EY) Luoteis-Atlantin kalastusjärjestön (NAFO) sääntelyalueella toimiviin yhteisön kalastusaluksiin sovellettavasta Euroopan yhteisön tarkkailijoita koskevasta ohjelmasta annetun neuvoston asetuksen (EY) N:o 3069/95 muuttamisesta /* KOM/96/0685 lopull. - CNS 96/0310 */



Virallinen lehti nro C 025 , 25/01/1997 s. 0012



Ehdotus neuvoston asetukseksi (EY) Luoteis-Atlantin kalastusjärjestön (NAFO) sääntelyalueella toimiviin yhteisön kalastusaluksiin sovellettavasta Euroopan yhteisön tarkkailijoita koskevasta ohjelmasta annetun asetuksen (EY) N:o 3069/95 muuttamisesta (97/C 25/08) (ETA:n kannalta merkityksellinen teksti) KOM(96) 685 lopull. - 96/0310(CNS) (Komission esittämä 13 päivänä joulukuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että Luoteis-Atlantin kalastusjärjestön (NAFO) sääntelyalueella toimiviin yhteisön kalastusaluksiin sovellettavasta Euroopan yhteisön tarkkailijoita koskevasta ohjelmasta 21 päivänä joulukuuta 1995 annetussa neuvoston asetuksessa (EY) N:o 3069/95 (1) on säädetty tarkkailijoiden nimeämisestä, heidän tehtävistään sekä sellaisten yhteisön kalastusalusten päälliköiden velvollisuuksista, jotka harjoittavat tai ovat aikeissa harjoittaa kalastustoimintaa NAFO:n sääntelyalueella, NAFO:n kalastuskomissio hyväksyi 13 päivänä syyskuuta 1996 suosituksen tarkkailuohjelman muuttamiseksi, NAFO:yleissopimuksen XI artiklan mukaan suositus on yhteisöä velvoittava 13 päivästä marraskuuta 1996 alkaen, ja näin ollen on muutettava asetusta (EY) N:o 3069/95, jotta yhteisön kalastusalusten päälliköt ja tarkkailuohjelmaan nimetyt tarkkailijat velvoitettaisiin toteuttamaan uudet toimenpiteet, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 3069/95 liite I seuraavasti: 1. Lisätään 2 kohdan e alakohtaan seuraava teksti: "Tarkkailijoiden on erityisesti koottava tietoa alamittaisten kalojen hylkäämisistä ja aluksessa säilyttämisestä seuraavan näytteenotto-ohjelman mukaisesti: i) on pidettävä kirjaa kunkin kalastustoimen kokonaissaaliista lajikohtaisesti painona ilmaistuna ja lisäksi pidettävä kirjaa arvioiden kunkin hylätyn lajin paino, ii) joka 10. kalastustoimesta on otettava lajikohtaiset näytteet ilmoittamalla näytteiden painon lisäksi pituusmittoina se osa saaliista, joka puretaan aluksesta ja se osa, joka on tarkoitus hylätä, iii) jos kalastuspaikkaa muutetaan enemmän kuin 5 meripeninkulmaa, aloitetaan alakohdassa i ja ii esitetyt tarkkailun osat uudelleen." 2. Korvataan 3 kohdan i alakohdan viimeinen virke seuraavasti: "Aluksen päällikön on annettava aluksen asiakirjat (kalastuspäiväkirja, kapasiteettisuunnitelma, tuontantopäiväkirja tai varastointisuunnitelma) tarkkailijan käyttöön sekä varmistettava hänen pääsynsä aluksen eri osiin, vaatimusten mukaan myös siihen osaan, jossa pidetään aluksessa säilytettävää saalista ja hylättäväksi tarkoitettua saalista, tarkkailijan tehtävien suorittamisen helpottamiseksi." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 329, 30.12.1995, s. 5.